                                          udskrift
                                              af
                            sø- & handelsrettens dombog
                                         ____________
                                            dom
afsagt den 21. august 2007 af sø‐ og handelsretten sammensat af retsformanden, vicepræsident
michael b. elmer, og de to sagkyndige medlemmer, adm. direktør ole lundsgaard andersen og vice
president, sales claus thorsgaard.
v 37/05                             poss design v/ sten poss
                                    (advokat eivind einersen)
                                    mod
                                    fonden for tidsskrift for praktisk lægegerning
                                    (advokat finn altschuler)
indledning og påstande
under anbringende af at have retten til programmet medibox, har poss design v/ sten poss (i
det følgende: poss) nedlagt påstand om, at fonden for tidsskrift for praktisk lægegerning (i
det følgende: fonden) skal betale ham 672.656,25 kr. i licensafgift (royalty), subsidiært et
mindre beløb, med procesrente fra nærmere angivne tidspunkter. beløbet svarer til beløb,
som poss har afkrævet fonden ved fakturaer af 11. december 2003 og 18. oktober 2004.
      fonden har påstået frifindelse, subsidiært mod betaling af et mindre beløb.
                                                 2
parternes samarbejde
i 1995 bad fonden med henblik på salg til bl.a. praktiserende læger bruun+brandrup i/s om
mod betaling af honorar herfor at udvikle et program på cd‐rom med samling af artikler
mv. fra månedsskrift for praktisk lægegerning og andre oplysninger, som kan være relevant
for praktiserende læger, herunder vedrørende graviditetsforløb og vægttilpasningsforløb.
poss bistod bruun+brandrup i/s med grafisk design af programmet, som senere fik navnet
medibox.
       i 1998 var der forhandlinger mellem parterne om fondens erhvervelse af rettighederne
til medibox. som led i forhandlingerne skrev fondens daværende formand, praktiserende
læge jens aage stauning, den 2. august 1998 til bruun+brandrup i/s, at fonden anerkendte
de juridiske forhold omkring ophavsret, som sikrede bruun+brandrup i/s ophavsretten til
softwaren, mens fonden havde ophavsretten til navnet medibox og det lægefaglige
indhold. kontraktforhandlingerne førte imidlertid ikke til nogen aftale mellem parterne, og
samarbejdet fortsatte som hidtil.
       i 1999 udtrådte bruun+brandrup i/s af samarbejdet. udviklingen af medibox
fortsattes herefter i et samarbejde mellem fonden og poss, der herefter også overtog
programmeringsarbejdet. samarbejdet foregik på den måde, at fonden foreslog ændringer i
og tilføjelser til programmet, hvorefter poss fremsendte tilbud på de ønskede opdateringer.
herefter accepterede fonden tilbuddene, eventuelt med ændringer, og poss udførte
opdateringsarbejderne og modtog efterfølgende den aftalte betaling herfor eller eventuelt
betaling efter regning.
       ved e‐mail af 4. september 2002 meddelte poss fonden, at han agtede at kræve royalty
for fremtidige opdateringer. kravet blev præciseret i en e‐mail af 31. januar 2003, hvori der
stod, at poss fra og med 2003 for fondens videresalg af medibox til brugere ville kræve
royalty med 10 % af salgsprisen pr. bruger, dog minimum 100,00 kr., og således at afgiften
ville blive forhøjet med 5 % pr. år. ved e‐mail af 21. marts 2003 accepterede fonden et tilbud,
som poss samtidig havde afgivet om opdatering af medibox for 2003, men meddelte
samtidig at fonden ikke kunne acceptere poss’ krav om royalty.
                                                      3
        poss leverede herefter opdateringerne i juni 2003 og modtog den aftalte betaling herfor.
den 11. december 2003 sendte poss fonden faktura på 328.125,00 kr. inkl. moms vedrørende
licensafgift for 2003.
        også i 2004 anmodede fonden poss om mod betaling at opdatere medibox, hvilket
poss herefter gjorde. efter yderligere drøftelser mellem parterne meddelte fonden i oktober
2004 poss, at fonden ikke længere agtede at gøre brug af poss’ bistand. poss sendte herefter
den 18. oktober 2004 en faktura vedrørende licensafgift for 2004 på 344.531,25 kr. inkl. moms
til fonden.
        birgitte brandrup og henrik bruun afgav den 24. maj 2005 følgende erklæring til poss:
       ”undertegnede bruun & brandrup i/s v/ birgitte brandrup og henrik bruun bekræfter
       hermed, at vi i forbindelse med henrik bruuns udtræden af bruun & brandrup i/s i 1999
       aftalte med sten poss, at alle vore rettigheder til medibox var overdraget til poss design
       v/ sten poss. aftalen blev indgået mundtligt og bekræftes hermed skriftligt.”
medibox
retten har fået forevist cd‐rom udgaven af medibox, der fremtræder som et almindeligt
windows‐program med en menubjælke foroven med valgmulighederne filer, rediger, vis,
funktioner, mapper og hjælp. under mapper kan man finde patientvejledninger,
lægenoter,        foreningsinformation,         denne      praksis,  klinisk    demonstration     og
vaccinationsmappen. klikker man f.eks. på vaccinationsmappen, kan man klikke sig videre
til vaccinationsplaner for forskellige lande og sygdomme. en anden mappe indeholder et
anatomisk atlas, hvor man f.eks. kan se et røntgenbillede af en albue. graviditetsmappen
giver mulighed for ud fra den enkelte patients seneste menstruations første dag at angive
dato for termin og forskellige undersøgelser hos jordemoder og egen læge, og dette skema
kan herefter skrives ud og gives til patienten. på tilsvarende måde kan bmi‐mappen bruges
til at beregne den enkelte patients bmi og idealvægt, hvorefter der kan udskrives en plan for
regulering af vægten ud fra en ønsket periode.
        af medibox version 5.5’s om‐side (under menupunktet hjælp) fremgår, at medibox
er udviklet af poss design, ib ahnfeldt‐mollerup, john mortensen, allan gravesen og ole
klitgaard. de fire sidstnævnte er medlemmer af fondens edb‐gruppe. det fremgår
endvidere af om‐siden, at månedsskrift for praktisk lægegerning har copyright til
medibox.
                                               4
       om salget af medibox er det oplyst, at version 5.2 og 5.3 i 2002 blev solgt i 531,
henholdsvis 574 eksemplarer for 480,00 kr. ekskl. moms pr. cd‐rom. i 2003 steg prisen til
760,00 kr. ekskl. moms pr. cd‐rom, og der blev der solgt 570 eksemplarer af version 5.4.
version 5.5 fra 2004 blev solgt i 572 eksemplarer ligeledes for 760,00 kr. ekskl. moms pr. cd‐
rom.
forklaringer
sten poss har forklaret, at han er uddannet akademiingeniør. poss design laver bl.a.
softwareudvikling og industrielt design.
       han blev i 1995 kontaktet af bruun+brandrup i/s vedrørende medibox’ grafik og
dokumentstyring. han var ikke ansat hos bruun+brandrup i/s. dengang kunne man alene
søge i månedsskrift for praktisk lægegerning ved hjælp af en cd‐rom. fonden beskrev
ønsker og behov, men ikke særlig detaljeret. på baggrund heraf lavede han sammen med
bruun+brandrup i/s medibox version 1.0. han overtog bruun+brandrup i/s’ rettigheder til
medibox i 1999. han betalte ikke vederlag for rettighederne, men der var enighed mellem
parterne om, at henrik bruun skulle have noget, hvis rettighederne senere blev videresolgt.
han kan ikke huske, om de i den forbindelse drøftede royalty.
       om‐siden blev udviklet til 1.0 versionen. fonden bad om at få anført, at månedsskrift
for praktisk lægegerning havde copyright. om‐siden er løbende opdateret af ham i
overensstemmelse med fondens anvisninger.
       han har leveret arkitekturen og layoutet og fonden det indholdsmæssige. fonden har
således ikke været involveret i kodningen eller opbygningen af programstrukturen. det er
ikke givet, at en knap skal fungere på en bestemt måde i et program, og der sker ofte
ændringer undervejs i programmeringen. medibox version 5.5 havde ca. 80.000
programlinjer, hvoraf 66.393 linjer var egentlig programkode, indeholdende 2.792
procedurer, og der blev benyttet 2.293 kontroller af forskellig oprindelse. den database, som
programmet giver brugeren adgang til, fylder 273 mb og indeholder 27 tabeller med 429
felter. derudover er der løse databaser med kontaktoplysninger på i alt 7,76 mb. under
installationen installeres 49 programfiler og ‐kontroller. endvidere er der udviklet et
selvstændigt dataoptimeringsprogram til vedligeholdelse af databasen og et komplet
                                                   5
installationsprogram. frem til 1998 havde han anvendt op mod 5.000 timer og fra 1998 til nu
har han anvendt ca. 3.000 timer på udviklingen af medibox.
       inden han skrev e‐mailen af 4. september 2002, havde han på et møde den 21. august
2002 hos ole klitgaard mundtligt anmodet om royalty. edb‐gruppens umiddelbare reaktion
var, at det nok ikke ville blive accepteret. i sin e‐mail af 31. januar 2003 krævede han royalty
for 2003‐opdateringerne. han har aldrig givet udtryk for, at han ville give afkald på sit krav
om royalty. ved leveringen af cd‐rom’erne i 2003 krævede han royalty, således at fonden
måtte honorere hans royaltykrav, hvis de ville sælge cd‐rom’erne. på baggrund af fondens
opgørelser mente han, at der var ca. 2.600 brugere.
sven gade har forklaret, at han er praktiserende læge. fra 1993‐1999 var han
bestyrelsesmedlem i og fra 1999‐2005 formand for fonden.
       han var med til at starte medibox op i 1995/96. de havde lavet en cd‐rom i
samarbejde med bruun+brandrup i/s med diverse artikler, hvor der til sidst lå 10‐12 årgange
af månedsskrift for praktisk lægegerning. ideen til medibox var udelukkende ib ahnfeldt‐
mollerups, der også udviklede bmi‐ og graviditetsmappen.
       fonden havde lagt hele kompetencen omkring medibox projektet ud til edb‐gruppen.
fondens bestyrelse fik dog forelagt de større tilbud fra poss. poss’ henvendelse om royalty
blev forelagt fondens bestyrelse, der afviste kravet.
       ideen til medibox var udelukkende ib ahnfeldt‐mollerups, der også udviklede bmi‐
og graviditetsmappen.
       de videresolgte medibox til praktiserende læger stort set til kostprisen, idet fonden
ikke skulle tjene penge. fonden besluttede på et møde den 27. september 2005 at forhøje
prisen på medibox, idet man da havde anvendt mindst 2 mio. kr. på udviklingen og
ønskede, at produktet skulle kunne balancere i sig selv. prisforhøjelsen havde ikke
sammenhæng med poss’ royaltykrav.
ib ahnfeldt‐mollerup har forklaret, at han er praktiserende læge og fra 1995 har arbejdet med
medibox, som var hans idé, og som hans datter fandt på navnet til. det første program,
clarion, fra 1995 bestod blot af artikler og tekster. programmet skiftede navn til medibox
ved overgangen til microsoft access, som gjorde det muligt at søge på tekster. poss var med
                                                   6
som grafiker, mens henrik bruun var programmør. omkring 1998 begyndte sten poss at
programmere. han er medlem af fondens edb‐gruppe og ansvarlig for det lægefaglige
indhold af medibox, hvorimod han ikke har haft noget at gøre med programmering. edb‐
gruppen havde ikke adgang til kildekoderne. samarbejdet med poss foregik på den måde, at
de drøftede ændringerne, hvorefter poss sendte et tilbud på arbejdet. edb‐gruppens krav var
detaljerede i den forstand, at man angav, at ”når man trykker på en knap, skal der stå det og
det”. der blev dog aldrig lavet egentlige kravsspecifikationer. den lægefaglige grafik stod
han for, mens det grafiske udtryk – brugerinterfacet ‐ er designet af poss. edb‐gruppen
havde et ønske om en bmi‐mappe og indholdet heraf. poss lavede herefter bmi‐mappen,
idet edb‐gruppen gav ham formlen til udregning af bmi, ligesom poss lavede
graviditetsmappen efter at have modtaget en oversigt over et graviditetsforløb fra edb‐
gruppen.
      i 1998 drøftede fonden rettighederne til programmet med bruun+brandrup i/s, idet
der var problemer med levering af opdateringer inden for de aftalte tidsfrister, men der blev
ikke opnået enighed om beløbet, hvorefter samarbejdet fortsatte som hidtil.
      listen over udviklere på medibox’s om‐side er ikke komplet. det er poss, der har
skrevet om‐siden, herunder bemærkningen om, at fonden har copyright til programmet.
mikael tvede andersen har forklaret, at han var ansat i fonden fra 1996‐2001, og at han har
skrevet vejledningen om oprettelse af nye brugere i medibox. han forsøgte at få
tilbagemeldinger fra lægerne på, hvor mange brugere der var, men der var ikke nogen
systematisk tilbagemelding. han vil tro, at der har været ca. 1200‐1300 brugere af medibox.
antallet af brugere svarer ikke til antallet af solgte cd‐rom’er, idet man kunne installere cd‐
rom’en både med enkeltbruger og med flere brugere. de sendte ca. 650 cd‐rom’er ud ad
gangen.
ole klitgaard har forklaret, at han er praktiserende læge og har været ansat hos fonden som
programchef for medibox siden 1. januar 2002.
      samarbejdet mellem poss og fonden foregik således, at edb‐gruppen fremsatte ønsker
til opdateringer, hvor de efter en dialog med poss nåede til et kompromis mellem ønskerne
og de tekniske muligheder. poss kom efterfølgende med tilbud, som blev gennemgået i edb‐
                                                 7
gruppen. efter accept af tilbuddet, helt eller delvist, påbegyndte poss programmeringen.
edb‐gruppen modtog testversioner, og programmet blev testet i praksis. han besluttede,
hvilke dokumenter programmet skulle indeholde. poss bidrog med programmeringen og
layoutet. dialogboksenes udformning er givet på baggrund af microsoft access‐standarden.
de talte om, hvor knapperne skulle sidde, og hvad der skulle stå på knapperne.
       poss havde, uden at være opfordret hertil, lavet et oplæg til et møde i begyndelsen af
januar 2002 vedrørende medibox’ fremtid. dagen efter mødet lavede edb‐gruppen selv en
oversigt over, hvad de ønskede den nye version af medibox skulle indeholde. bmi‐pakken
blev implementeret efter mødet, men ideen, der kom fra mikael tvede andersen og ib
ahnfeldt‐mollerup, var allerede fremme i 2001. edb‐gruppen kom med ønsker til, hvad bmi‐
mappen skulle kunne, ligesom de leverede beregningsformler. ib ahnfeldt‐mollerup fik
ideen til graviditetsmappen.
       efter at samarbejdet med poss blev afbrudt som følge af hans royaltykrav, har fonden
anvendt godt 1 mio. kr. til at udvikle en internetudgave af medibox, som har afløst cd‐rom
udgaven.
henrik bruun har forklaret, at han er civilingeniør, og at han udførte arbejde for fonden fra
1993‐1999. medibox kom på banen i 1995. han skrev programmet sammen med sten poss.
fonden angav, hvad de gerne ville have, at programmet skulle kunne. han har ikke haft
noget at gøre med medibox siden august 1999. han gav poss lov til at arbejde videre med
programmet. rettighederne blev fuldt ud overdraget til poss uden vederlag. hvis poss kort
efter solgte programmet, skulle de dog drøfte vederlag. de lavede alene en mundtlig
overdragelsesaftale, der er skriftligt bekræftet af ham og birgitte brandrup ved erklæringen
af 24. maj 2005. de drøftede ikke spørgsmålet om royalties.
parternes synspunkter
poss’s advokat har gjort gældende, at poss har ophavsretten til medibox, herunder
kildekoderne. det er poss, der har udviklet medibox, herunder programmering af
funktioner, design og udarbejdelse af opdateringer. fondens bidrag til samarbejdet har
således alene bestået i en overordnet beskrivelse af fondens behov. poss er herefter
                                                  8
fremkommet med en pris for levering af de nye funktioner og ændringer, som blev
accepteret af fonden. der foreligger ikke et ansættelsesforhold mellem poss og fonden, som
omfattet af ophavsretslovens § 59.
      i 1998/99 ønskede fonden at få overdraget rettighederne til programmet, men der blev
aldrig indgået en aftale herom. rettighederne til programmet er derfor ikke overdraget til
fonden som anført i ophavsretslovens § 53. fonden har alene ret til at sælge de leverede cd‐
rom’er, men ikke til at lave nye programversioner eller til at ændre i programmet, jf.
ophavsretsloven § 56. fonden har allerede i 1998 erkendt, at ophavsretten lå hos
bruun+brandrup i/s, i hvis rettigheder poss er indtrådt, og poss har således eneretten til at
foretage ændringer i medibox. der er ikke grundlag for at nå frem til, at retten til medibox
nu tilkommer parterne i fællesskab.
      når der på programmets om‐side står, at månedsskrift for praktisk lægegerning har
copyright til programmet, må dette forstås således, at fonden anerkender, at programmet er
ophavsretligt beskyttet, men udtrykket copyright kan ikke sidestilles med, at rettighederne
til programmet i forhold til poss ligger hos fonden, men indebærer alene at fonden har
retten til at påtale eventuelle krænkelser fra tredjemand.
      en ophavsmand kan til enhver tid ensidigt kræve royalty. når man bruger
ophavsretligt beskyttet materiale, accepterer man samtidig ophavsmandens vilkår, herunder
krav om royalty. da parterne ikke har indgået en fast samarbejdsaftale, har poss til enhver
tid kunnet ændre vilkårene for sine leverancer.
      poss’ e‐mail af 4. september 2002 blev ikke besvaret skriftligt af fonden. først ved e‐
mail af 3. marts 2003 tog fonden forbehold for royaltykravet, men gav ikke udtryk for, at
fonden ikke ønskede at modtage flere ydelser fra poss, hvis han krævede royalty.
      fonden kan ikke gøre gældende, at den opkrævede royalty er for høj, idet størrelsen
heraf har været oplyst. fonden har væltet prisforhøjelsen over på sine brugere, idet prisen
blev hævet fra 480,00 kr. til 760,00 kr. ekskl. moms pr. cd‐rom umiddelbart efter, at fonden
havde modtaget royaltykravet.
      fonden har bevisbyrden for at dokumentere antallet af brugere af medibox. da denne
bevisbyrde ikke er løftet, må poss’ beregninger lægges til grund.
                                                  9
fondens advokat har gjort gældende, at ideerne til og indholdet af programmet, herunder
graviditets‐ og bmi‐mapperne, stammer fra fondens edb‐gruppe. den skabende og kreative
indsats er således udført af fonden, og poss har alene foretaget teknisk programmering efter
regning, og mellemværendet mellem parterne er endeligt udlignet fra faktura til faktura.
fonden har selv haft og har fortsat ret til at foretage videreudvikling, herunder opdateringer,
af programmet.
      af medibox’s om‐side fremgår det i overensstemmelse hermed, at copyright, det vil
sige ophavsret, til programmet tilkommer månedsskrift for praktisk lægegerning. poss har
selv uden protest skrevet denne side, og såfremt poss mente selv at have ophavsretten til
programmet, burde han have gjort dette klart fra samarbejdets begyndelse.
      om‐siden angiver endvidere, at der har været flere om at udvikle programmet. der
kan godt være flere ophavsmænd til et program, og så er der tale om et fælles værk.
ophavsretten til medibox tilkommer således under ingen omstændigheder poss alene, men
højst poss i fællesskab med fonden. en deltager i et interessentskab kan ikke kræve royalty
af sine medinteressenter for brugen af interessentskabets aktiver, medmindre interessenterne
er enige herom.
      brugsretten til medibox ligger ubestridt hos fonden. denne ret har fonden haft i seks
år forud for 2002, uden at der på noget tidspunkt har været tale om royalty, og poss har
derfor udvist retsfortabende passivitet ved ikke fra starten at stille krav herom. fonden er
således med rette gået ud fra, at den betaling, som fonden erlagde for hver opdatering, var
endelig og afsluttende betaling til poss. poss har endvidere på trods af fondens skriftlige
afvisninger af poss’ krav om royalty valgt fortsat at udføre sit arbejde for fonden.
      brevet fra fondens tidligere formand, jens aage stauning, af 2. august 1998 kan ikke
tages som udtryk for fondens anerkendelse af, at poss i forhold til fonden har eneret til
programmet. stauning er praktiserende læge og har ikke forstand på ophavsret.
      henrik bruuns forklaring om overdragelse af rettighederne fra bruun+brandrup i/s til
poss er uden betydning, idet bruun+brandrup i/s ikke havde nogen rettigheder at
overdrage. der foreligger heller ikke noget skriftligt fra overdragelsen, og der blev ikke
betalt vederlag.
      skulle retten på trods heraf finde, at der skal betales royalty for 2003 og 2004, bør der
alene ske betaling efter antal solgte cd’ere.
                                                10
sø‐ og handelsrettens afgørelse
medibox er en videreudvikling af den cd‐rom, hvorpå fonden med bistand fra
bruun+brandrup i/s fra 1995 havde samlet artiklerne fra månedsskrift for praktisk
lægegerning og forbundet dem med en søgefunktion.
      arbejdet med denne videreudvikling blev foretaget af fonden ved ib ahnfeldt‐
mollerup i samarbejde med bruun+brandrup i/s, hvortil poss var knyttet. udviklingen skete
ved, at ib ahnfeldt‐mollerup leverede en række yderligere artikler og overgav poss et
”graviditetshjul” og en formel til beregning af bmi. endvidere angav fonden nogle
funktioner, programmet skulle rumme, og poss programmerede herefter disse og sørgede
for det grafiske design.
      forhandlingerne om en kontrakt mellem bruun+brandrup i/s og fonden i 1998‐1999 lå
forud for udarbejdelsen af version 3.0 fra december 1999. forhandlingerne førte imidlertid
ikke til noget resultat, og man fortsatte med at lade fonden markedsføre medibox som sit
program, samtidig med at bruun+brandrup i/s og poss fik betaling for opdateringer m.v. på
grundlag af detaljerede tilbud, der beskrev de enkelte ændringer og prisen herfor.
      det må i overensstemmelse med birgitte brandrup og henrik bruuns erklæring af 24.
maj 2005 og henrik bruuns vidneforklaring lægges til grund, at poss nu er indehaver af de
rettigheder, der ved overdragelsen i 1999 tilkom bruun+brandrup i/s.
      uanset om medibox i forhold til tredjemand måtte være ophavsretligt beskyttet,
findes retten til programmet i parternes indbyrdes forhold herefter at måtte tilkomme
parterne i fællesskab. retten lægger herved særlig vægt på, at programmet er blevet til som
følge af parternes fælles indsats, som blev fortsat og udbygget i forbindelse med nye
versioner, også i årene efter 1998/99, hvor parterne uden resultat havde søgt at nå til enighed
om en formalisering af deres samarbejde.
      retten finder herved ikke at kunne tillægge jens aage staunings erklæring af 2. august
1998 eller angivelsen af rettighedshavere på programmets om‐side nogen særlig betydning,
idet disse erklæringer var af modsat indhold og ikke afspejlede, at parterne i realiteten havde
                                                 11
samvirket om tilblivelsen af programmet, ligesom erklæringerne blev afgivet uden nogen
som helst juridisk undersøgelse af, hvem der nærmere havde rettighederne til medibox.
       parternes adfærd må efter rettens opfattelse forstås således, at fonden kunne sælge
medibox til lægerne, og at poss fik sit vederlag i form af honorar for at udføre nærmere
aftalte ændringer og opdateringer i programmet.
       uden udtrykkelig aftale om ændring af parternes indbyrdes retsforhold var poss
herefter uberettiget til i forbindelse med november 2002‐opdateringen stille krav om betaling
ikke blot af honorar for arbejdet med programmering mv., men tillige af royalty fra de øvrige
deltagere i samvirket. parterne kunne i fællesskab have rejst krav om royalty over for
tredjemand. derimod kunne hverken poss eller fonden rejse krav om betaling af royalty
over for fonden, henholdsvis poss. det bemærkes herved, at det var en central del af
formålet med det driftsfællesskab om medibox, som parterne stiltiende havde aftalt ved
konkludent adfærd, at fonden i forhold til lægerne markedsførte medibox som sit program.
       fonden er på intet tidspunkt indgået på poss’ krav om betaling af royalty og blev
under de foreliggende omstændigheder heller ikke forpligtet hertil ved at modtage og betale
for opdateringerne i 2003 og 2004. det lægges herved til grund, at der var en klar forståelse
mellem parterne om, at spørgsmålet om royalty måtte udskydes til særskilt afgørelse, hvilket
for poss’ vedkommende gav sig udslag i, at han udførte og leverede de aftalte opdateringer,
selv om fonden havde erklæret ikke at ville betale royalty.
       herefter frifindes fonden.
       under hensyn til sagens resultat betaler poss 40.000 kr. i sagsomkostninger til fonden.
                                 thi kendes for ret
fonden for tidsskrift for praktisk lægegerning frifindes.
poss design v/ sten poss skal inden 14 dage til fonden for tidsskrift for praktisk
lægegerning betale 40.000 kr. i sagsomkostninger.
ole lundsgaard andersen               michael b. elmer              claus thorsgaard
                 12
       (retsformand)
              (sign.)
           ___ ___ ___
udskriftens rigtighed bekræftes
p.j.v. sø- og handelsretten, den
